อารียา สิริโสภา

ร้อยโทหญิง อารียา สิริโสภา หรือ อารียา สิริโสดา (เกิด 28 มิถุนายน พ.ศ. 2514) ชื่อเล่น ป๊อป เป็นนางสาวไทยประจำปี พ.ศ. 2537 (คนที่ 32 ของประเทศไทย) และเป็นตัวแทนสาวไทยไปประกวดมิสยูนิเวิร์ส 1994 ที่ กรุงมะนิลา ฟิลิปปินส์ ไม่ผ่านเข้ารอบ ได้รับรางวัลพิเศษ นางงามยิ้มสวย

 ประวัติ 
อารียาเกิดในครอบครัวเชื้อสายไทยที่นับถือศาสนาพุทธในสหรัฐ เป็นบุตรของสุพงษ์ ชุมสาย กับปทุมวรรณ ชุมสาย (สกุลเดิม คงเจริญเขต) มารดาเป็นชาวจังหวัดพระนครศรีอยุธยา เธอมีน้องชายคือฐิติ ชุมสาย ชื่อเล่น เป้ จบการศึกษาจากมหาวิทยาลัยมิชิแกนสเตต ประเทศสหรัฐอเมริกา เคยรับราชการเป็นอาจารย์สอนในโรงเรียนนายร้อยพระจุลจอมเกล้า มียศร้อยโทหญิง จนมีฉายาที่คนทั่วไปเรียกกันว่า "หมวดป๊อป" ภายหลังได้ลาออก ปัจจุบันเป็นนักแสดง พิธีกร นักเขียน และผู้กำกับภาพยนตร์

ครอบครัวของอารียาเคยใช้นามสกุลว่า "เย้าเยือน"  ต่อมาได้เปลี่ยนนามสกุลเป็น "ชุมสาย" เมื่อใช้ชีวิตอยู่ในสหรัฐอเมริกา  ตามชื่อของญาติผู้ใหญ่ ประวัติส่วนตัว ซึ่งพ้องกับราชสกุลชุมสาย ณ อยุธยา ทั้งๆ ที่ไม่ได้เป็นญาติกัน เมื่ออารียาเริ่มมีชื่อเสียงจากการประกวดนางสาวไทย และถูกเข้าใจผิดจากสื่อมวลชน บางครั้งได้ลงข่าวโดยเติม "ณ อยุธยา" ที่ท้ายนามสกุล จนถูกทักท้วงจากกลุ่มราชนิกูลในราชสกุลชุมสาย ในปี พ.ศ. 2543 เธอจึงเปลี่ยนมาใช้นามสกุล สิริโสภา ซึ่งใช้ในการประกวดนางสาวไทย มาจนถึงปัจจุบัน

 ผลงาน 
 ละคร 
ปี ชื่อเรื่อง บทบาท ออกอากาศ 2540 นิรมิต ใกล้รุ่ง ช่อง 7 2561 ลิขิตรัก พลตรีหญิงท่านผู้หญิงเสาวนี สมุทรยากร ช่อง 32569ลายราชสีห์ช่อง8

 กำกับภาพยนตร์ 
 ปักษ์ใต้บ้านเรา (ปี พ.ศ. 2551) ภาพยนตร์สารคดี
 เด็กโต๋ (ปี พ.ศ. 2548) ภาพยนตร์สารคดี
 รากเรา (ปี พ.ศ. 2554) ภาพยนตร์สารคดี
 รายการเมล็ดพันธ์ไทย ช่องทีวีไทย

อ้างอิง

 แหล่งข้อมูลอื่น 


หมวดหมู่:นางสาวไทย
หมวดหมู่:นักแสดงหญิงชาวไทย
หมวดหมู่:ผู้กำกับภาพยนตร์ชาวไทย
หมวดหมู่:บุคคลที่เกิดในปี พ.ศ. 2514
หมวดหมู่:นางแบบไทย
หมวดหมู่:ชาวอเมริกันเชื้อสายไทย
หมวดหมู่:พุทธศาสนิกชนชาวอเมริกัน
หมวดหมู่:ทหารบกชาวไทย
หมวดหมู่:ร้อยโท
หมวดหมู่:นางงามไทย
หมวดหมู่:บุคคลจากรัฐมิชิแกน